***Dosar III-E-5***

***ROMANIA***

***JUDETUL BRAILA***

***CONSILIUL JUDETEAN***

***HOTARAREA NR.003***

***din 10 ianuarie 2020***

***privind: aprobarea unei plati partiale din contributia baneasca cu titlu de cotizatie a Consiliului Judetean Braila la dezvoltarea activitatii sportive a Handbal Club “Dunarea” Braila pe anul 2020***

*Consiliul Judetean Braila, intrunit in sedinta extraordinara la data de 10 ianuarie 2020;*

*Avand in vedere Referatul de aprobare a Presedintelui Consiliului Judetean Braila;*

*Luand in discutie raportul Directiei administratie publica, contencios inregistrat sub nr. 304/09.01.2020 si raportul Directiei administrare patrimoniu si evidenta bugetara inregistrat sub nr. 305/09.01.2020;*

*Vazand avizele Comisiei de administratie publica locala, juridica, relatii publice, integrare, relatii internationale, Comisiei de buget-finante, administrarea domeniului public si privat al judetului si Comisiei pentru activitati stiintifice, invatamant, cultura, culte, tineret si activitati sportive;*

*Ca urmare a adreselor Handbal Club “Dunarea” Braila 2/06.01.2020 inregistrata la Consiliul Judetean Braila sub nr. 26/06.01.2020, respectiv nr. 32/08.01.2020 inregistrata la Consiliul Judetean Braila sub nr. 278/09.01.2020;*

*Potrivit adresei Curtii de Conturi a Romaniei nr. 2157/MB/25.03.2019 inregistrata la Consiliul Judetean Braila sub nr. 5982/28.03.2019;*

*Avand la baza prevederile Hotararii Consiliului Judetean Braila nr. 36/2006 prin care a fost aprobata asocierea Consiliului Judetean Braila la Clubul sportiv Handbal Club “Dunarea” Braila, structura sportiva avizata de Ministerul Tineretului si Sportului;*

*Avand in vedere art. 11 lit. “c” din Statutul Asociatiei Sportive “Handbal Club Dunarea Braila”;*

*In baza art. 3 alin. 1 si art. 71 alin. 2 lit. “d” din Legea educatiei fizice si sportului nr. 69/2000, cu modificarile si completarile ulterioare;*

*Potrivit dispozitiilor art. 46 din O.G. nr. 26/2000, cu privire la asociatii si fundatii, cu modificarile si completarile ulterioare;*

*Avand in vedere prevederile art. 40 din Legea nr. 273/2006 privind finantele publice locale, cu modificarile si completarile ulterioare;*

*In conformitate cu dispozitiile art. 173 alin. 5 lit. “f” din Ordonanta de Urgenta nr.57/2019, privind Codul administrativ;*

*In temeiul prevederilor art. 182 alin. 1 si art. 196 alin. 1 lit. “a” din Ordonanta de Urgenta a Guvernului Romaniei nr. 57/2019,*

***H O T A R A S T E:***

***Art. 1*** *– Se aproba plata sumei de 250.000 lei reprezentand plata partiala a contributiei banesti cu titlu de cotizatie a Consiliului Judetean Braila pentru sustinerea financiara a activitatilor sportive desfasurate de Handbal Club “Dunarea” Braila, pe anul bugetar 2020.*

***Art. 2*** *- Plata sumei prevăzute la art. 1 se realizează cu incadrarea in limita lunara de cheltuieli de 1/12 din prevederea bugetului anului precedent, potrivit legii.*

***Art. 3*** *– Handbal Club Dunarea Braila va utiliza suma prevazuta la art. 1 pentru decontarea cheltuielilor necesare desfasurarii activitatilor sportive ale clubului, aferente lunii ianuarie 2020, conform bugetului aprobat pentru anul 2020 de Adunarea Generala a HC Dunarea Braila.*

***Art. 4*** *– Handbal Club “Dunarea” Braila are obligatia de a prezenta, pentru suma prevazuta la art. 1 rapoarte financiare si de activitate insotite de copii ale documentelor justificative din care sa rezulte modul de utilizare al acestora, in termen de 5 zile lucratoare de la finele lunii ianuarie 2020.*

***Art. 5*** *– Activitatea financiar-contabila a Handbal Club “Dunarea” Braila va fi auditata de catre Compartimentul audit public intern din cadrul Consiliului Judetean Braila, care va intocmi un raport anual cu privire la modul de utilizare a sumelor alocate. In acest sens Handbal Club “Dunarea” Braila va pune la dispozitia acestui compartiment toate documentele justificative aferente sumelor alocate de judetul Braila.*

***Art. 6*** *– Prin intermediul Compartimentului cancelarie si arhiva din cadrul Directiei administratie publica, contencios, prezenta hotarare va fi comunicata celor interesati.*

*Hotararea a fost adoptata cu unanimitate de voturi.*

***PRESEDINTE, CONTRASEMNEAZA***

***SECRETAR GENERAL AL JUDETULUI, FRANCISK-IULIAN CHIRIAC DUMITREL PRICEPUTU***